Ezinye Izizalwane zeCuba Zithakazelela Ukubhubha Kuka Fidel Castro
“Kasithabelanga ukubhubha komuntu oyedzwa … sithabele ukuthi sokuzabhidlika lokho ayekumela kwezombusazwe.  Sithabele ukukhululeka khonalokho esikuthole lamuhla.”
WASHINGTON — Izizalwane zeCuba ezihlala eMiami zitshengisele ezitaladini ngoMgqibelo zijabulela ukubhubha kuka Mnu. Fidel Castro, owake waba ngumongameli weCuba. Izizalwane lezi ezabalekela umbuso kaCastro, bezithabe okumangalisayo ezinye zihlabela zisithi soluze lwafika usuku ababelumelele. Abanye batshengisele ezitaladini bethwele iflag yeCuba kwathi-ke abanye njalo baqolotsha ezitaladini besithi bayathaba kakhulu ukuthi uCastro kasekho. Omunye walabo akade bethabile ngokubhubha kukaCastro nguGabriel Morales olabazali ababalekela umbuso kaCastro. Esinye njalo isizalwane seCuba, uCarlos Lopez, utshele iphephandaba leMiami Herald ukuthi, “Kasithabelanga ukubhubha komuntu oyedzwa … sithabele ukuthi sokuzabhidlika lokho ayekumela kwezombusazwe. Sithabele ukukhululeka khonalokho esikuthole lamuhla.” Kwele Cuba abantu abanye kade bekhala kuthi-ke labo abaphikisana lombuso walelolizwe babone engani sebezakhululeka elizweni lapho abasakhulayo abehluleka khona ukuthola imisebenzi. Kodwa-ke inkokheli emhlabeni jikelele yethule imbiko yokuthi kulusizi ukuthi uCastro usethethwe ngumdali. Obuke ukubhubha kukaCastro okade eseleminyaka engamatshumi ayisitshiyagalo lunye (90), ngumnawakhe uRaul Castro, osengumongameli walelo lizwe.